दाद
दाद या दद्रु कुछ विशेष जाति का फफूँदों के कारण उत्पन्न त्वचाप्रदाह है। ये फफूंदें माइक्रोस्पोरोन (Microsporon), ट्राइकॉफ़ाइटॉन (Trichophyton), एपिडर्मोफ़ाइटॉन (Epidermophyton) या टीनिया जाति की होती है। दद्रु रोग कई रूपों में शरीर के अंगों पर आक्रमण करता है। खोपड़ी का दद्रु फफूंद द्वारा केश की जड़ में आक्रमण के कारण होता है। यह बालों और नववयस्कों में अधिक होता है। खोपड़ी पर गोल चकत्तियों में गंगाजल हो जाता है। केश जड़ के पास से टूट जाते हैं। सूक्ष्मदर्शी से देखने पर केश के चारों ओर फफूंद जीवाणु का जाला सा दिखाई पड़ता है। इसकी चिकित्सा कठिन है। एक्स-किरणों से चिकित्सा की जाती है।
वृहत् अवसादी मनोविक्षिप्ति
वृहत् अवसादी मनोविक्षिप्ति या वृहत् अवसादी रोग (Major depressive disorder (MDD)) एक मानसिक रोग है जिसमें बहुत अधिक अवसाद होता है जिससे व्यक्ति के आत्म सम्मान में कमी आती है और वह सामान्य रुचि की गतिविधियों में भी आनन्द नहीं आता। यह सामान्य अवसाद से अलग है और इसमें व्यक्ति एक प्रकार से अक्षम बनाने वाला मनोरोग है जो व्यक्ति के परिवार, कार्य, स्कूल, सोने एवं खाने की आदतों तथा सामान्य स्वास्थ्य को बुरी तरह प्रभावित करता है। इससे ग्रस्त बहुत से लोग आत्महत्या कर लेते हैं।